**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Zákon o pedagogických zamestnancoch a odborných zamestnancoch a o zmene a doplnení niektorých zákonov |
| **Predkladateľ (a spolupredkladateľ)** |
| Ministerstvo školstva, vedy, výskumu a športu Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    19.7.2018Ukončenie: 24.7.2018 |
| **Predpokladaný termín predloženia na MPK\*** | 25.07.2018 |
| **Predpokladaný termín predloženia na Rokovanie vlády  SR\*** | január 2019 |

|  |
| --- |
| **2.  Definícia problému** |
| V nadväznosti na programové vyhlásenie vlády SR je potrebné vytvoriť predpoklady pre zvýšenie atraktívnosti profesie učiteľa, okrem iného prostredníctvom vhodného pracovného prostredia a podpory zvyšovania kvality jeho práce. V tejto súvislosti je potrebné zároveň vykonať zmeny v systéme vzdelávania, v kreditovom systéme, kariérovom systéme a vo vykonávaní atestácií vo väzbe na profesijné štandardy pedagogických zamestnancov a odborných zamestnancov. |
| **3.  Ciele a výsledný stav** |
| Cieľom návrhu je upraviť najmä výkon pracovnej činnosti a predpoklady na výkon pracovnej činnosti pedagogického zamestnanca a odborného zamestnanca, práva a povinnosti pedagogického zamestnanca a odborného zamestnanca, kvalifikačné predpoklady na výkon pracovnej činnosti a náležitosti s ňou súvisiace, profesijný rozvoj pedagogických zamestnancov a odborných zamestnancov, starostlivosť o pedagogického zamestnanca a odborného zamestnanca. |
| **4.  Dotknuté subjekty** |
| Pedagogickí zamestnanci, odborní zamestnanci, školy, školské zariadenia, zriaďovatelia škôl, zriaďovatelia školských zariadení, zamestnávatelia, študenti učiteľských študijných programov, zainteresovaná verejnosť. |
| **5.  Alternatívne riešenia** |
| Alternatívou je neprijatie návrhu a následne zachovanie doterajšej regulácie zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov vo vzťahu k výkonu pracovnej činnosti a predpokladov na výkon pracovnej činnosti pedagogického zamestnanca a odborného zamestnanca, práv a povinností pedagogického zamestnanca a odborného zamestnanca, kvalifikačných predpokladov na výkon pracovnej činnosti a náležitostí s ňou súvisiace, profesijného rozvoja pedagogických zamestnancov a odborných zamestnancov, starostlivosti o pedagogického zamestnanca a odborného zamestnanca. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie |
| **7.  Transpozícia práva EÚ**  |
| Návrhom zákona sa transponujú smernice, ktoré doposiaľ boli transponované zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Návrhom sa nerozširuje pôsobnosť smerníc na subjekty nad rámec minimálnych požiadaviek smerníc, nenavyšujú sa požiadavky smerníc, nedochádza k skoršej implementácii. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| Žaneta Surmajová, sekcia legislatívno-právna, zaneta.surmajova@minedu.skJán Sitarčík, odbor pedagogických zamestnancov a odborných zamestnancov, jan.sitarcik@minedu.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| I. Úvod: Ministerstvo školstva, vedy, výskumu a športu Slovenskej republiky dňa 18. júla 2018 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona o pedagogických zamestnancoch a odborných zamestnancoch a o zmene a doplnení niektorých zákonov“ spolu so žiadosťou o skrátenie lehoty PPK. Komisia tejto žiadosti vyhovela. Materiál predpokladá negatívne vplyvy na rozpočet verejnej správy, ktoré sú čiastočne rozpočtovo zabezpečené.II. Pripomienky a návrhy zmien: Komisia uplatňuje k materiálu nasledovné pripomienky a odporúčania: K doložke vybraných vplyvov. Z podnikateľských subjektov sa predložený návrh zákona dotýka poskytovateľov inovačného vzdelávania, ktorými podľa § 55 ods. 2 písm. f) navrhovaného zákona je i iná právnická osoba, ktorá má v predmete činnosti vzdelávanie. Týmto poskytovateľom vzdelávania pravdepodobne vzniknú administratívne povinnosti spojené so žiadosťou o schválenie programu vzdelávania alebo modulu programu vzdelávania (§65) a tiež so záverečnou prezentáciou pedagogického zamestnanca alebo odborného zamestnanca pred komisiou (§56). Komisia odporúča túto skutočnosť uviesť v doložke vybraných vplyvov, časť 10. Poznámky. Komisia nesúhlasí s tým, že materiál nepredpokladá žiadne vplyvy na informatizáciu. Zverejňovanie informácií na webovom sídle sa považuje za službu a vytváranie evidencií /informačných systémov/ znamená vplyv na informatizáciu. Táto skutočnosť musí byť premietnutá do doložky vplyvov ako pozitívny vplyv na informatizáciu spoločnosti a následne vypracovaná analýza vplyvov. V doložke vybraných vplyvov predkladateľ neidentifikoval žiaden sociálny vplyv, čo je v kontradikcii s obsahom vybraných častí predmetného legislatívneho návrhu, predovšetkým jeho Prílohy 2, ktorú tvorí analýza vplyvov na rozpočet verejnej správy, na zamestnanosť vo verejnej správe a financovanie návrhu. V predmetnej analýze navrhovateľ operuje s potenciálnym vznikom 2276 nových pracovných miest, pričom explicitne uvádza, že predpokladaný vplyv na mzdové výdavky predstavuje v horizonte rokov 2018-2021 sumu 125 213 835 eur (rozpočtovo nekrytý vplyv). Z uvedeného vyplýva, že predložený návrh disponuje sociálnym vplyvom. Túto diskrepanciu je preto potrebné odstrániť identifikáciou sociálneho vplyvu v doložke vybraných vplyvov a následným vypracovaním separátnej analýzy sociálnych vplyvov. V nej je potrebné sociálny vplyv identifikovať minimálne v sekcii 4.1 (vplyv na hospodárenie domácností) a 4.4 (vplyv na zamestnanosť a trh práce).K analýze vplyvov na rozpočet verejnej správy. Z analýzy vplyvov na rozpočet verejnej správy, na zamestnanosť vo verejnej správe a financovanie návrhu vyplýva rozpočtovo nekrytý vplyv pre 2 276 nových pedagogických a odborných zamestnancov v roku 2019 v sume 25 977 367 eur, v roku 2020 v sume 86 791 609 eur a v roku 2021 v sume 125 213 835 eur, pričom predkladateľ uvádza, že vplyv bude potrebné zabezpečiť navýšením limitov výdavkov v kapitole MŠVVŠ SR na roky 2019 až 2021. Vláda SR uznesením č. 302/2018 schválila Národný program rozvoja výchovy a vzdelávania, ktorý nekorešponduje s predloženým návrhom zákona. MF SR preto žiada nepokračovať v ďalšom legislatívnom procese. Zároveň podotýka, že v návrhu rozpočtu verejnej správy na roky 2019 až 2021 sa s uvedenými výdavkami neuvažuje. MF SR pripomína, že ani v predložených prioritách MŠVVŠ SR okrem školského psychológa a kariérového poradcu nie sú zahrnuté tituly, ktoré vyplývajú z navrhovaného nového zákona. Z tabuľky č. 1 nie je zrejmé, z akého dôvodu je kvantifikovaný vo výdavkovej časti „vplyv na ostatné subjekty verejnej správy“ v roku 2019 v sume 25 323 315 eur, v roku 2020 v sume 78 253 923 eur a v roku 2021 v sume 116 163 889 eur. Komisia žiada tento riadok vypustiť, keďže výdavky sú kvantifikované v kapitolách MŠVVŠ SR a MV SR a výdavky na originálne kompetencie sú uvedené v riadkoch vplyv na obce a vplyv na VÚC. V tabuľke č. 1 riadok „Výdavky verejnej správy celkom“ nezodpovedá sumáru príslušných položiek, čo Komisia žiada upraviť. V dôvodovej správe sa uvádza, že dôvodom predloženia návrhu zákona je aj úprava „Centrálneho registra pedagogických zamestnancov, odborných zamestnancov a ďalších zamestnancov škôl a školských zariadení“. Nie je zrejmé, či táto úprava nebude mať vplyv na rozpočet verejnej správy, čo Komisia žiada jednoznačne uviesť v analýze vplyvov na rozpočet. Pokiaľ by si úprava vyžiadala vplyv, Komisia žiada ho kvantifikovať v analýze a zabezpečiť v rámci schválených limitov dotknutých subjektov rozpočtu verejnej správy. V časti 2.2.4. Výpočty vplyvov na verejnej financie k jednotlivým titulom nie sú predložené kvantifikácie výdavkov podľa dotknutých subjektov, teda nekorešpondujú s tabuľkou č. 1. Zároveň pri jednotlivých výpočtoch v analýze vplyvov nie sú uvedené zdôvodnenia, ktoré vedú k navrhovaným zmenám. Predmetné Komisia žiada doplniť. III. Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. Stanovisko MŠVVaŠ SR. Na základe pripomienky komisie ministerstvo upravilo doložku vo vzťahu k vplyvom na informatizáciu spoločnosti a vypracovalo analýzu tohto vplyvu. Na základe pripomienky komisie ministerstvo upravilo doložku vo vzťahu k sociálnym vplyvom a vypracovalo analýzu tohto vplyvu. Komisia odporučila doplnenie časti 10 (Poznámky) vo vzťahu k vplyvu na poskytovateľov inovačného vzdelávania (vplyv na podnikateľské prostredie); v tejto časti uvádzame, že návrh neuvažuje o samostatnom schvaľovaní jednotlivých programov inovačného vzdelávania, práve naopak po dobu platnosti oprávnenia na poskytovanie inovačného vzdelávania poskytovateľ - právnická osoba môže voľne vytvárať programy inovačného vzdelávania bez vzniku ďalších administratívnych povinností. Návrh nemení spôsob doterajšieho ukončovania inovačného vzdelávania. K analýze vplyvu na rozpočet verejnej správy komisia žiadala vypustiť riadok „vplyv na ostatné subjekty verejnej správy“ a upraviť položku výdavky verejnej správy celkom - riadok bol v aktualizovanej analýze vypustený a analýza bola upravená v zmysle pripomienky. Vo vzťahu k centrálnemu registru uvádzame, že nejde o zavedenie nového informačného systému - register existuje už podľa súčasnej právnej úpravy; preto nepredpokladáme vplyv na rozpočet verejnej správy. Vo vzťahu k výpočtom (časť 2.2.4) uvádzame, že analýza bolo v kontexte pripomienky upravená. |